open-index/open-wikipedia-markdown huggingface dataset:
கம்பராஜபுரம் அபயபிரதான வரதராஜப்பெருமாள் கோயில்

**கம்பராஜபுரம் அபயபிரதான வரதராஜ பெருமாள் கோயில்** தமிழ்நாட்டில் காஞ்சிபுரம் மாவட்டம், கம்பராஜபுரம் என்னும் ஊரில் அமைந்துள்ள பெருமாள் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் அபயபிரதான வரதராஜ பெருமாள், பெருந்தேவி தாயார் சன்னதிகளும், கருடாழ்வார், ஆண்டாள், கிருஷ்ணன் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் தமிழ் புத்தாண்டு முக்கிய திருவிழாவாக நடைபெறுகிறது. ஆனி மாதம் ஆனி திருமஞ்சனம் திருவிழாவாக நடைபெறுகிறது.

## மேற்கோள்கள்

பகுப்பு:காஞ்சிபுரம் மாவட்டத்திலுள்ள பெருமாள் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
விருப்பாட்சிபுரம் வேணுகோபாலசுவாமி மற்றும் வரதராஜப்பெருமாள் கோயில்

**விருப்பாட்சிபுரம் வேணுகோபாலசுவாமி மற்றும் வரதராஜபெருமாள் கோயில்** தமிழ்நாட்டில் வேலூர் மாவட்டம், விருப்பாட்சிபுரம் என்னும் ஊரில் அமைந்துள்ள பெருமாள் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் வேணுகோபாலசுவாமி, வரதராஜபெருமாள், ஸ்ரீதேவி, பூதேவி சன்னதிகளும், வரதர், ஆஞ்சநேயர், கருடத்தாழ்வார், ஐயப்பன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

## பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. சித்திரை மாதம் தமிழ்வருடப் பிறப்பு முக்கிய திருவிழாவாக நடைபெறுகிறது. புரட்டாசி மாதம் சனிக்கிழமை திருவிழாவாக நடைபெறுகிறது.

## மேற்கோள்கள்

பகுப்பு:வேலூர் மாவட்டத்திலுள்ள பெருமாள் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
நாயக்கன் பேட்டை தகண்டேஸ்வரர் கோயில்

**நாயக்கன் பேட்டை தகண்டேஸ்வரர் கோயில்** தமிழ்நாட்டில் காஞ்சிபுரம் மாவட்டம், நாயக்கன் பேட்டை என்னும் ஊரில் அமைந்துள்ள சிவன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் ்தகடேஸ்வரர், அபிராமி அம்மாள் சன்னதிகளும், விநாயகர், சண்டிகேஸ்வரர், முருகர், வள்ளி தெய்வானை, நவகிரகம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படிப்படி அரசு நிருவாக அலுவலரால் நிர்வகிக்கப்படுகிறது.

## பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. சித்திரை மாதம் பௌர்ணமி முக்கிய திருவிழாவாக நடைபெறுகிறது.

## மேற்கோள்கள்

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
தக்கோலம் புராதன திரௌபதியம்மன் கோயில்

**தக்கோலம் புராதன திரௌபதியம்மன் கோயில்** தமிழ்நாட்டில் வேலூர் மாவட்டம், தக்கோலம் என்னும் ஊரில் அமைந்துள்ள திரௌபதி அம்மன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் தர்மராஜா, திரௌபதியம்மன் சன்னதிகளும், பிள்ளையார், போத்த ராஜா உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. சித்திரை மாதம் மகாபாரத திருவிழா முக்கிய திருவிழாவாக நடைபெறுகிறது.

## மேற்கோள்கள்

பகுப்பு:வேலூர் மாவட்டத்திலுள்ள அம்மன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
கிளியா நகர் தருமராஜர் கோயில்

**கிளியா நகர் தருமராஜர் கோயில்** தமிழ்நாட்டில் காஞ்சிபுரம் மாவட்டம், கிளியா நகர் என்னும் ஊரில் அமைந்துள்ள தருமராஜா கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் தர்மராஜா சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

## பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. ஒவ்வொரு ஆண்டின் சித்திரை மாதத்தில் மகாபாரத் சொற்பொழிவு நடத்தப்படுவது  முக்கிய திருவிழாவாகும்.

## மேற்கோள்கள்

பகுப்பு:காஞ்சிபுரம் மாவட்டத்திலுள்ள ராமர் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆலாடு கிராமம் நெல்லூரம்மன் கோயில்

**ஆலாடு கிராமம் நெல்லூரம்மன் கோயில்** தமிழ்நாட்டில் திருவள்ளூர் மாவட்டம், ஆலாடு கிராமம் என்னும் ஊரில் அமைந்துள்ள அம்மன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. சித்திரை மாதம் முக்கிய திருவிழா நடைபெறுகிறது.

## மேற்கோள்கள்

பகுப்பு:திருவள்ளூர் மாவட்டத்திலுள்ள அம்மன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
பன்னாட்டு உரோமா நாள்

**பன்னாட்டு உரோமா நாள்** (*International Romani Day*) என்பது; ஒவ்வொரு ஆண்டும் ஏப்ரல் 8 ஆம் நாள் கொண்டாடப்படுகிறது. ரோமா மக்களின் கலாச்சாரம், மற்றும் அவர்கள் சந்திக்கும் பிரச்சினைகள் குறித்த விழிப்புணர்வு நாளாகவும் இந்நாள் அனுசரிக்கப்படுகிறது. மேலும் உலகளவில் உள்ள ஜிப்சிகள் என அழைக்கப்படுகின்ற ரோமா மக்களுக்கு எதிரான இனப் பாகுபாட்டின் கவனத்தை ஈர்ப்பதோடு, அனைத்து மனித உரிமைகள் மதிக்கப்படுவதின் சாத்தியக்கூறுகள் இருப்பதாகவும் கருதப்படுகின்றது.
 
## சான்றுகள்

## புற இணைப்புகள்
*சகிப்புத்தன்மையை உயர்த்திக் காட்டியது, பன்னாட்டு உரோமா நாள்(ஆங்கிலம்) 2017, ஏப்ரல் 8.

பகுப்பு:ஏப்ரல் சிறப்பு நாட்கள்
பட்டாம்பி - 39

**பட்டாம்பி - 39** *(PTB 39), வேளாண் பெயர்; *'ஜோதி*' (Jyothi), [[மலையாளம்]]: ജ്യോതി; முன்மொழிவு எண்: (IET 2700)* எனப்படும் இந்த நெல்வகை இந்தியாவின் கேரளம் மாநிலத்தின் நெல் வகையாகும். 1974 ஆம் ஆண்டு அறிமுகப்படுத்தப்பட்ட, குறுகியகால நெல் வகையாகும். 115 - 120 நாட்களில் அறுவடைக்கு வரக்கூடிய இந்த நெல் இரகம், பட்டாம்பி - 10 எனும் நெல் இரகத்தையும், ஐ ஆர் - 8 எனும் நெல் இரகத்தையும் இணைத்து உருவாக்கப்பட்ட நெல் வகையாகும். ஈர நிலப் பகுதிகளில் நன்கு வளரத் தக்க இந்த நெற்பயிர், குள்ளமாகவும், இதன் தானியங்கள், நீண்டு தடித்தும், செந்நிறத்திலும் காணப்படுகிறது. ஒரு எக்டேருக்கு சுமார் 2800 கிலோ வரை மகசூல் தரவல்ல இது,  கேரள மாநிலத்தில் பெரும்பான்மையாக பயிரிடப்படுகின்றது.

## இவற்றையும் காண்க
* ஜோதி (இருவேறு தமிழ் திரைப்படங்கள்.)

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
ஸ்கந்தகுப்தர்

**ஸ்கந்தகுப்தர்** (Skandagupta) () (இறப்பு: 467) வட இந்தியாவின் குப்தப் பேரரசின் எட்டாவது பேரரசர் ஆவார். பொதுவாக இவர் குப்தப் பேரரசின் இறுதிப் பேரரசராக கருதப்பட்டவர். இவருக்குப் பின் குப்தப் பேரரசின் ஆட்சிப் பரப்புகள் படிப்படியாக வீழ்ச்சியடையத் துவங்கியது.

## ஆட்சி
முதலாம் குமாரகுப்தனின் இளைய மனைவியின் மகனாக ஸ்கந்தகுப்தர் கருதப்படுகிறார்.

 
ஸ்கந்தகுப்தர் துவக்கத்தில் மத்திய இந்தியாவின் சுங்கர்கள் மற்றும் வடமேற்கு இந்தியாவிலிருந்து வந்த வெள்ளை ஹூணர்களின் பெரும் தொடர் படையெடுப்புகளை எதிர்கொள்ள வேண்டியிருந்ததால், குப்தப் பேரரசின் பொருளாதாரம் வறண்டது. 
குறிப்பாக ஸ்கந்தகுப்தர் வெளியிட்ட செப்பு நாணயங்கள் மதிப்பு இழந்தது.

கி பி இ467-இல் ஸ்கந்தகுப்தரின் மறைவிற்குப் பின் குப்தப் பேரரசை புருகுப்தர் (கி பி 467–473), இரண்டாம் குமாரகுப்தர் (கி பி 473–476), புத்தகுப்தர்  (கி பி 476–495?) மற்றும் நரசிம்மகுப்தரின் ஆட்சிக் காலத்தில், குப்தப் பேரரசு ஹூணர்களால் தொடர்ந்து தாக்கப்பட்டது. இதனால் குப்தப் பேரரசின் பரப்பு வீழ்ச்சியடைந்து கொண்டே சென்றது.

## ஸ்கந்தகுப்தரின் நாணயங்கள்

முதலாம் குமாரகுப்தன் காலத்தில் வில் வீரன், குதிரை வீரன், அரசர் & அரசி, சக்கரம் மற்றும் சிங்கத்தை வீழ்த்துபவர் என ஐந்து வகையான தங்க நாணயங்களை வெளியிட்டார். ஸ்கந்தகுப்தர் காலத்தில் பொருளாதாரம் வீழ்ச்சியடைவே, கருடன், காளை, பலி பீடம் உருவம் பொறித்த  வெள்ளி நாணயங்களை வெளியிட்டார்.முதலாம் குமாரகுப்தன் காலத்திய தங்க நாணயத்தின் எடை 8.4 கிராமாக இருந்தது. ஸ்கந்தகுப்தர் நாணயத்தின் மதிப்பை மறுமதிப்பீடு செய்து, தங்க நாணயத்தின் எடையை 9.2 கிராமாக உயர்த்தினார்.

## மேற்கோள்கள்

* Agarwal, Ashvini (1989). *Rise and Fall of the Imperial Guptas*, Delhi:Motilal Banarsidass, , pp.&nbsp;210–8.

## மேலும் படிக்க
* Singh, Jai Prakash (1976) *History and Coinage of Skandagupta Kramāditya*, Varanasi:Department of Ancient Indian History, Culture & Archaeology, Banaras Hindu University.

## வெளி இணைப்புகள்
* The Bhitari Pillar Inscription of Skandagupta 
* The Bihar Stone Pillar Inscription of Skandagupta 
* The Junagadh Rock Inscription of Skandagupta 
* Coinage of Skandagupta

பகுப்பு:குப்தப் பேரரசு
பகுப்பு:467 இறப்புகள்
பகுப்பு:இந்திய வரலாறு
பகுப்பு:இந்தியப் பேரரசர்கள்
யசோதர்மன்

**யசோதர்மன்** (Yashodharman) சமசுகிருதம்: यशोधर्मा) பண்டைய பரத கண்டத்தின் மத்தியப் பகுதியான மால்வா நாட்டை கி பி ஆறாம் நூற்றாண்டில் ஆண்ட இந்து மன்னராவார்.

## வரலாறு

கி பி ஐந்தாம் நூற்றாண்டின் நடுவில் ஹெப்தலைட்டுகள் எனும் வெள்ளை ஹூணர்கள், குப்தப் பேரரசை வடமேற்கிலிருந்து தொடர்ந்து தாக்கினர்.  யசோதர்மனும், குப்த மன்னரான மூன்றாம் குமாரகுப்தரும்  இணைந்து, ஹூணர்களின் தலைவன் மிகிரகுலனை கி பி 528-இல் தோற்கடித்தனர். 
   
மால்வா மன்னர் யசோதர்மனின் இவ்வெற்றிகளை, கி பி 532-இல் எழுப்பப்பட்ட மண்டோசோர் தூணில் உள்ள மூன்று கல்வெட்டுக் குறிப்புகளில் குறிக்கப்பட்டுள்ளது.

## இதனையும் காண்க
* மண்டோசோர்

## வெளி இணைப்புகள்
*Bijayagadh Stone Pillar Inscription of Vishnuvardhana 
*Mandasor Pillar Inscription of Yashodharman 

## மேற்கோள்கள்

பகுப்பு:இந்திய வரலாறு
பகுப்பு:மத்தியப் பிரதேச வரலாறு
பகுப்பு:குப்தப் பேரரசு
பகுப்பு:இந்திய அரசர்கள்
மூளையின் மாயாஜாலங்கள்

***மூளையின் மாயாஜாலங்கள் (Phantoms in the Brain: Probing the Mysteries of the Human Mind*** (also published as ***Phantoms in the Brain: Human Nature and the Architecture of the Mind***) என்பது 1998 ஆண்டு வெளிவந்த புகழ்பெற்ற அறிவியல் நூலாகும். நரம்பியலாளர் விளையனூர் இராமச்சந்திரன் மற்றும் *நியூயார்க் டைம்ஸ்* அறிவியல் எழுத்தாளர் சாண்ட்ரா ப்ளாகிஸ்லி ஆகியோரின் உரையாடல் வழியாக நரம்பியல் மற்றும் நரம்புசார் உளவியல், நரம்புச் சீர்கேடுகள் போன்றவை குறித்து இந்தூலில்  இராமச்சந்திரன் வெளிப்படுத்தியுள்ளார்.

இந்தப் புத்தகம், நரம்பியலாரும் எழுத்தாளருமான ஆலிவர் சாக்சுவின் முன்னுரையைக் கொண்டு துவங்குகிறது.

## மேற்கோள்கள்

பகுப்பு:ஆங்கில நூல்கள்
பகுப்பு:அறிவியல் நூல்கள்
உருவாகும் உள்ளம்

**உருவாகும் உள்ளம்** (*The Emerging Mind*) என்பது என்பது 2003 ஆண்டு வெளிவந்த புகழ்பெற்ற அறிவியல் நூலாகும்.  மூளையின் மாயாஜாலங்கள் என்ற நூலின் மூலம் மிகப் புகழ்பெற்றவர் விளையனூர் இராமச்சந்திரன்.  பி.பி.சி. வானொலி நிறுவனம் ஆண்டுதோறும் மெய்யியல், அறிவியல், சமூகவியல் அறிஞர்களைக் கௌரவித்து, அவர்களது உரைகளை ஒலிபரப்பும். இந்தப் பேருரைகள் ‘டாக்டர் ரீய்த் லெக்சர்ஸ்’ என அவற்றைத் தொடங்கி வைத்தவரின் பெயரால் அழைக்கப்படுகின்றன. 2003 ஆம் ஆண்டு அவ்வாறு சிறப்பிக்கப்பட்டவர் மருத்தவர் இராமச்சந்திரன். அவர் மூளை, மனம், கலை எனப் பல்வேறு தளங்களை உள்ளடக்கிய ஐந்து பேருரைகள் ஆற்றினார். அது தொகுக்கப்பட்டு "The Emerging Mind" என்ற பெயரில் 2003 இல் நூலாக வெளிவந்தது, இந்தூல் தமிழில் *உருவாகும் உள்ளம்* என்ற பெயரில் ஆயிஷா நடராசனின் மொழிபெயர்ப்பில் வெளிவந்துள்ளது.

## சுருக்கம்
thumb|100px|தமிழில்

இந்நூலில் மனிதன் தன் காட்சிப்புலன்களால் உலகை எவ்வாறு அறிகிறான் என்பதை ஆசிரியர் விளக்குகிறார். கண்களைத் திறந்தவுடன் மனிதன் காணும் காட்சிகளை அவன் அறியும் விதம், உண்மையில் சாதாரண ஒளிப்படக் கருவியின் செயல்பாடு போன்றது அல்ல. அதைவிட மிகமிக சிக்கலானது. காட்சிப் புலன் தொடர்பாக மட்டும் முப்பதுக்கும் மேற்பட்ட இடங்கள் மூளையில் உள்ளன. ஒவ்வொரு பகுதிக்கும் ஒரு பணியைச் செய்கின்றன.

மனிதன் காணும் ஒவ்வொரு பொருளும், நபரும், அவனுக்கு ஒரு உணர்வை ஏற்படுத்தும். இதனாலேயே காதலியைக் கண்டால் பரவசம், எதிரியைப் பார்த்தால் கோபம் என ஏற்படுகின்றன. இதற்குக் காரணம் காட்சிப்புலன் தொடர்பான பகுதிகள் உணர்ச்சிகள் தொடர்பான பகுதிகளோடு தொடர்புகொண்டிருப்பதே ஆகும். இந்தத் தொடர்பு இழை சில பாதிப்புகளால் துண்டானால், பார்க்கும் நபர்கள் எந்த உணர்ச்சியையும் ஏற்படுத்தாமல் அந்நியர்கள்போல் தோன்றுவார்கள் என்கிறார்.

நூலின் இறுதிப்பகுதியில் மிகச் சிக்கலான விஷயங்களைப் பற்றி அலசுகிறார். மனிதன் செய்யும் செயல்கள் எல்லாம் அவனது  முழு கட்டுப்பாட்டில்தான் இருக்கின்றனவா, அப்படியென்றால் கார் ஓட்டும்போது ஏதோ சிந்தனை செய்து கொண்டே போவது எப்படி என்பன போன்ற விஷயங்களைப் பேசுகிறார். நமது மூளையின் பல செயல்கள் அனிச்சையாக நடக்கின்றன. ‘தான்’ என்னும் சுயஉணர்வு என்றால் என்ன என்ற கேள்வி ஆன்மிக, தத்துவவாதிகள் எழுப்புவது. மூளையின் சில பகுதிகள்தான் இந்த ‘தான்’ என்ற உணர்வை ஏற்படுத்துகின்றன. நமது கையை அசைக்கும்போது இந்த ‘தான்’ பகுதிகளும் செயல்படுவதால், நமக்கு நம் கை நமது கட்டுப்பாட்டில் உள்ளதாகத் தோன்றுகிறது என குறிப்பிடுகிறார்.

## மேற்கோள்கள்

பகுப்பு:உளவியல் தமிழ் நூல்கள்
பகுப்பு:ஆங்கில நூல்கள்
திரிசிரபுரம் ரா. பஞ்சநதம் பிள்ளை

**திரிசிரபுரம் ரா. பஞ்சநதம்பிள்ளை** (1893 - 1968) தமிழகத் திருக்கோயில்கள் பற்றிய முறையான வரலாற்றை முதன்முதலில் எழுதி வெளியிட்டவர்.

## பிறப்பும் இளமையும்
திரிசிரபுரத்தில் (தற்போதைய திருச்சிராப்பள்ளி) 1893 ஆம் ஆண்டு இராசரத்தினம் காந்திமதி அம்மைக்கு மகனாகப் பிறந்தார். குடும்ப சூழ்நிலைக் காரணமாக பள்ளிப் படிப்பைப் பாதியிலேயே நிறுத்திவிட்டார். திருச்சி மாவட்ட நீதிமன்ற அலுவலகத்தில் எழுத்துப் படிகள் தயாரிக்கும் அலுவலராகப் பணியாற்றினார். ஆனாலும் தமிழ் படிக்கும் ஆர்வம் அவருக்கு இருந்தது. ந. மு. வேங்கடசாமி நாட்டார், சிவப்பிரகாசம் பிள்ளை ஆகியோரிடம் சென்று தமிழ் கற்று வந்தார். ஆழ்ந்த தமிழ்ப் பற்றினால் தமிழாசிரியராகப் பணியாற்ற விரும்பினார். வேங்கடசாமி நாட்டாரின் பரிந்துரையால் திருச்சி ஆயர் ஹீபர் உயர்நிலைப் பள்ளியில் தமிழாசிரியராகப் பொறுப்பேற்றார்.

## படைப்புகள்
திருச்சியில் 'தமிழ் ஆராய்ச்சிக் கழகம்' என்ற அமைப்பை உருவாக்கினார். திருச்சி வானொலியில் தொடர்ந்து அற்புதத் திருவந்தாதி, திருமுருகாற்றுப்படை பாடல்களுக்கு இவரது விளக்க உரைகள் ஒலிப்பரப்பாயின. 'தமிழகத் திருக்கோயில் வரலாறு*, அற்புதக்கனி*, திருமுருகாற்றுப்படை விளக்கம்' ஆகிய நூல்களைப் படைத்துள்ளார்.
* வழுவூர்க் கோயில் வரலாறு. திருச்சி: தேவஸ்தான வெளியீடு, 1950
* திரிசிராமலைக் கோயில் வரலாறு. திருச்சி : தேவஸ்தான வெளியீடு, 1952
* திருமங்கலம் கோயில் வரலாறு. தேவஸ்தான வெளியீடு, 1955

## பெற்ற பட்டங்கள்
நாகர்கோவில் சைவசித்தாந்த சபை இவருக்கு 'தென்தமிழ்ச் செல்வர்' எனும் பட்டம் வழங்கியது. காஞ்சி காமகோடிபீட சுவாமிகள் 'ஆராய்ச்சி மணி' என்ற பட்டத்தையும், மதுரை திருஞானசம்பந்தர் ஆதீன மடாதிபதி 'புலவர் மாமணி' பட்டத்தையும் சென்னை சைவசித்தாந்த சமாசத்தில் திருமுருக கிருபானந்த வாரியார் திருக்கோயில் வரலாற்றுச் செம்மல் என்ற பட்டத்தையும் வழங்கிச் சிறப்பித்தார்கள்.

## மறைவு
தமிழுக்காகவும் சமயத்திற்காகவும் தம் வாழ்நாள் முழுவதும் உழைத்த பிள்ளையவர்கள் தமது 76 வது வயதில் 1968 இல் மறைந்தார். இவரது நூற்றாண்டு விழாவை குடந்தைத் தமிழ்ப் பேரவை சிறப்பாக நடத்தியது. விழா கருத்தரங்கில் தஞ்சாவூர் பேராசிரியர் இரா. வேங்கடாசலம் ர.பஞ்சநதம் பிள்ளையின் வாழ்வும் பணியும் என்ற தலைப்பில் ஆய்வுக் கட்டுரைப் படித்தார். விழா மலராக பேராசிரியர் அ ம சத்தியமூர்த்தி தமிழுலகம் நினைக்க மறந்த தமிழர்கள் எனும் நூலும் வெளியிடப்பட்டது.

## உசாத்துணை
*பெரியபெருமாள், தமிழ் வளர்த்த நல்லறிஞர்கள் மதி நிலையம்

பகுப்பு:1893 பிறப்புகள்
பகுப்பு:1968 இறப்புகள்
பகுப்பு:தமிழ்நாட்டுத் தமிழறிஞர்கள்
பகுப்பு:திருச்சி மக்கள்
பிளிக்கா

***பிளிக்கா*** (*Flicka*) 2006-ல் வெளிவந்த பிரித்தானிய-அமெரிக்கத் திரைப்படம். இதனை இயக்கியவர் ‘மைக்கேல் மேயர்’.

## கதைச் சுருக்கம்
‘கேட்டி’ ஒரு பதின்வயதுப் பெண்.அவளுக்கு படிப்பில் நாட்டமில்லை. தனது தகப்பனாரின் குதிரைப்பண்ணையை நிர்வகிக்க வேண்டும் என்பதே அவள் கனவு. அவள் விருப்பத்திற்கு மாறாக அவளது தந்தை ராப்,கேட்டியை ‘உண்டு உறைவிடப்பள்ளியில்’ சேர்க்கிறார். பள்ளித் தேர்வில் ஒன்றும் எழுதாமல் வெற்றுத் தாளை கொடுத்து விட்டு கோடை விடுமுறைக்கு வீட்டுக்கு வருகிறாள். பெற்றோரும், சகோதரன் ஹாவர்டும் கேட்டியை வரவேற்று கொண்டாடுகிறார்கள்.

கேட்டி தந்தைக்கு தெரியாமல் பண்ணையில் இருக்கும் குதிரைகளுடன் நேரத்தை செலவிடுகிறாள். பண்ணைக்கு புதிதாக வந்த ஒரு முரட்டுக்குதிரையை யாராலும் அடக்க முடியவில்லை. அந்த முரட்டுக்குதிரையை இரவு நேரங்களில் யாருக்கும் தெரியாமல் அடக்கி பழக்கி தன்வயப்படுத்துகிறாள். அதற்கு ‘பிளிக்கா’ என பெயரிட்டு பாசத்துடன் பழகுகிறாள்.. ஆரம்பத்தில் முரட்டுதனமாக எதிர்த்தாலும், கேட்டியின் அன்பைப் புரிந்துகொண்டு “பிளிக்கா’ நெருக்கமாகிறது.

கேட்டி தேர்வில் ஒன்றும் எழுதாமல் வெளியேறியதை பள்ளி நிர்வாகம் ராப்பிற்கு தெரிவிக்கிறது. ராப் ‘கேட்டியை’ கண்டிக்கிறார். கேட்டியின் தாயாரும் சகோதரனும் கேட்டிக்கு ஆதரவு அளிக்கிறார்கள். ஹாவர்ட் கேட்டியிடம் தான் கல்வி கற்க ஆசைப்படுவதாக தெரிவிக்கிறான்.

அச்சமயத்தில் பிளிக்காவை விற்க திட்டமிடுகிறார் ராப். கேட்டியும், ஹாவர்டும் பிளிக்காவை விற்க எதிர்ப்பு தெரிவிக்கிறார்கள். ஆனால் ராப் பிள்ளைகளின் விருப்பத்தை நிறைவேற்றினாரா?

பிள்ளைகளின் விருப்பத்தை அறிந்தும் தனது ஆணாதிக்க போக்கினால் தந்தை ராப் எடுக்கும் நடவடிக்கைகளின் பின் விளைவுகளை விரிவாக பேசுகிறது. ‘பிளிக்கா’ திரைப்படம்.

## மேற்கோள்கள்

பகுப்பு:2006 திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
குதிரை
பகுப்பு:ஆங்கிலத் திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
பகுப்பு:அமெரிக்கத் திரைப்படங்கள்
கார்ல் கீனான் சீபெர்ட்

**கார்ல் கீனான் சேபெர்ட்** *(Carl Keenan Seyfert)* (பிப்ரவரி 11, 1911 – ஜூன் 13, 1960) ஓர் அமெரிக்க வானியலாளர் ஆவார். இவர் தனது 1943 ஆய்வுக் கட்டுரைக்காகப் பெயர்பெற்றவர். இதில் இவர் சில சுருள் பால்வெளிகளின் மையங்களில் இருந்து வெளியேறிய உயர்கிளர்வு உமிழ்வரிகளைப் பற்றி ஆய்வு செய்தார். எனவே இப்பால்வெளிகள் இவரது நினைவாக சீபெர்ட் பால்வெளிகள் என பெயரிடப்பட்டன.  மேலும் சீபெர்ட் அறுஅங்கள் என பால்வெளிகளின் குழுவொன்றும் இவரது பெயரிடப்பட்டுள்ளன.

## வாழ்க்கை

இவர் ஓகியோவைச் சேர்ந்த கிளீவ்லாந்தில் பிறந்து வளர்ந்தார். பின்னர் ஆர்வார்டு பல்கலைக்கழகத்தில் 1929 இல் இருந்து கல்வி பயின்றார் . இவர் தன் அறிவியல் இளவல், முதுவர் பட்டங்களை 1933 இல் பெற்றார். தன்வானியல் முனைவர் பட்டத்தை 1936 இல் பெற்றார். இவரது முனைவர் பட்ட ஆய்வு  "புறப் பால்வெளிகளின் ஆய்வுகள்" என்பதாகும். இவரது முனைவர் பட்ட வழிகாட்டி ஆர்லோ சேப்பிளே ஆவார். இதில் இவர் பால்வெளிகளின் நிறங்களையும் பருமைகளையும் ஆய்ந்தார்.

இவர் 1935 இல் முரியல் எலிசபெத் முசல்சு என்ற வானியலாளரை மணந்தார். முசல்சு வளிம ஒண்முகில் ஆய்வுக்குப் பெயர்பெற்றவர். இவர்களுக்கு கார்ல் கீனான் சீபெர்ட், இளவல் எனும் மகனும் கைல் கரோல் என ஒரு மகளும் உண்டு

இவர் 1960 இல் நாழ்சுவில்லியில் தானியங்கி ஏதத்தில் இறந்தார்;  டையர் வான்காணக அருகில் அமைந்த குடியிருப்புத் தெருவுக்குக் கார்ல் சீபெர்ட் நினைவு ஓட்டத் தெரு என இவரது நினைவாக மறுபெயர் இடப்பட்டது.

## வானியல் பங்களிப்புகள்

இவர் பல் வானியல் ஆய்வுக் கட்டுரைகளை விண்மீன்கள் பற்றியும் பால்வெளிகள் பற்றியும் நோக்கீட்டு முறைகள் பற்றியும் வானியல் கருவிகள் பற்றியும் வெளியிட்டுள்ளார்.

இவர் 1943 இல்பொலிவு மிகுந்த கருவமைந்த பால்வெளிகள் குறித்த ஆய்வுக் கட்டுரையை வெளியிட்டார். இப்பால்வெளிகள் அகன்ற உமிழ்வரி கதிர்நிரல்மைந்தவையாகும். இதற்கான எடுத்துகாட்டு மெசிய 77 (புபாபொ 1068) ஆகும். இவ்வகைப் பால்வெளிகள் சீபெர்ட் பால்வெளிகள் என இவரது நினைவாகப் பெயர் இடப்பட்டுள்ளன.

## நூல்தொகை
*

## மேற்கோள்கள்

## வெளி இணைப்புகள்
*Seyfert biography in *[[Biographical Encyclopedia of Astronomers]]*
*Seyfert biography at SEDS.org
*History of Dyer Observatory and Seyfert biography at Vanderbilt.edu
*Seyfert obituary in the *[[Quarterly Journal of the Royal Astronomical Society]]*

பகுப்பு:1911 பிறப்புகள்
பகுப்பு:1960 இறப்புகள்
பகுப்பு:அமெரிக்க அண்டவியலாளர்கள்
பகுப்பு:அமெரிக்க வானியலாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
எலனா பித்யேவா

**எலனா விளாதிமிரோவ்னா பித்யேவா** *(Elena Vladimirovna Pitjeva)* ஓர் உருசிய வானியலாளர் ஆவார். இவர் புனித பீட்டர்சுபர்கில் உள்ள உருசிய அறிவியல் கல்விக்கழகத்தின் பயன்முறை வானியல் நிறுவனத்தில் பணிபுரிகிறார். இவர் சூரியக் குடும்ப இயக்கவியலிலும் வான்கோள இயக்கவியலிலும் நூற்றுக்கும் மேற்பட்ட ஆய்வுக் கட்டுரைகளை வெளியிட்டுள்ளார்.

## தேர்வுசெய்த வெளியீடுகள்
*
*
*
* 
*
*
*
*
*
*

## நூல்தொகைத் தகவல்
நாசாவின் தரவின்படி, பித்யேவ்வாவின் உயர்சுட்டு மேற்கோள்கள் எண்ணிக்கை 9 ஆகும்.சொந்தச் சுட்டுகள் தவிர்த்து மொத்தச் சுட்டு மேற்கோள்களின் எண்னிக்கை 316.

## மேற்கோள்கள்


## வெளி இணைப்புகள்
*Laboratory of Ephemeris Astronomy, Institute of Applied Astronomy 
*Pitjeva E.V. website at IAU

பகுப்பு:உருசிய வானியலாளர்கள்
பகுப்பு:பெண் வானியலாளர்கள்
பகுப்பு:உருசியப் பெண் அறிவியலாளர்கள்
பகுப்பு:வாழும் மக்கள்
ஏஞ்செலோ சேச்சி

**பியெத்ரோ ஏஞ்செலோ சேச்சி** *(Fr. Pietro Angelo Secchi)* இச (; 29 ஜூன் 1818 – 26பிப்ரவரி 1878)ஓர் இத்தாலிய வானியலாளர் ஆவார்.அப்போது உரோமன் கல்லூரி எனப்பட்ட பொந்திபிசியல்கிரெகோரியப் பல்கலைக்கழகத்தில் இருந்த வான்காணக இயக்குநராக 28 ஆண்டுகள் இருந்தார். இவர் வானியல்சார் கதிர்நிரலியலின் முன்னோடியாவார். முதன்முதலில் சூரியன் ஒரு விண்மீனே என உறுதிபடக் கூறியவர் ஆவார்.

இவர் 1878 இல் , தன் 59 ஆம் அகவையில் உரோம் நகரில் இறந்தார்.

## முடியாத பணிகள்

தன் வாழ்நாளில் இவர் 730 ஆய்வுரைகளைப் பல அறிவியல் இதழ்களில் வெளியிட்டுள்ளார். இவர் பல நூல்களையும் எழுதி வெளியிட்டுள்ளார்.
*
*
*
*
*
*
*

## மேற்கோள்கள்

;தொடர்புள்ளவை
*
*

## தகவல் வாயில்கள்
*
*

*https://en.wikisource.org/wiki/Catholic_Encyclopedia_%281913%29/Angelo_Secchi

## வெளி இணைப்புகள்

* 

பகுப்பு:1818 பிறப்புகள்
பகுப்பு:1878 இறப்புகள்
பகுப்பு:இத்தாலிய வானியலாளர்கள்
பகுப்பு:இத்தாலிய வானிலையியலாளர்கள்
ஏதவார்து உரோச்சே

**ஏதவார்து ஆல்பெர்த் உரோச்சே (Édouard Albert Roche)** (17 அக்தோபர் 1820 – 27 ஏப்பிரல் 1883) ஒரு பிரெஞ்சு வானியலாளரும் கணிதவியலாளரும் ஆவார். இவர் வான்கோள இயக்கவியல் ஆய்வுக்காகப் பெயர் பெற்றவர். இவரது நினைவாக, உரோச்சே கோளம், உரோச்சே வரம்பு,  உரோச்செ இதழ் ஆகிய அறிவியல் கருத்துப் படிமங்கள் குறிக்கப்படுகின்றன. இவர் வானிலையியல் நூலாசிரியரும் ஆவார்.

## வாழ்க்கை

இவர் மோண்ட்பெல்லியரில் பிறந்தார். மோண்ட்பெல்லியர் பல்கலைக்கழகத்தில் கல்வி கற்று, 1844 இல் தனறிவியல் முதுமுனைவர் பட்டத்தைப் பெற்றார். பிறகு அங்கேயே 1849 இல் அறிவியல் புலத்தில் பேராசிரியர் ஆனார். இவர் பியேர் சைமொன் இலாப்லாசின் ஒண்முகில் கருதுகோளைக் கணிதவியாகப் பகுப்பாய்வு செய்தார். இம்முடிவுகளை 1847 வரை பல ஆய்வுக் கட்டுரைகளாகத் தான் பணியில் சேர்ந்த்தில் இருந்து மோண்ட்பெல்லியர் கல்விக்கழகத்துக்கு அனுப்பினார். இவற்றில் மிக முதன்மையானவை இவர் எழுதிய வால்வெள்ளி (1860), ஒண்முகில் கருதுகோள் (1873) பற்றியவையாகும்.இவரது ஆய்வுகள் துகள் சூறைகளின் பாலான வலிய ஈர்ப்பின் விளைவுகளை ஓர்ந்து பார்த்தன.

இவர் காரிக்கோளின் வலயங்களின் உருவாக்கம் பற்றிய கோட்பாட்டுக்காகப் பெயர்பெற்றவர். இவர் இயல்பான நிலாவொன்று காரிக்கொளை நெருங்கும்போது ஈர்ப்பு அலைகளால் அந்நிலா தனித்தனிப் பகுதிகளாகப் பிரிந்து அதன் வலயங்கள் ஆகின என்றார். ஈர்ப்பால் கட்டுண்ட இரு பொருள்கள் ஓதவிசைகளால் பிரிவதற்கான தொலைவை இவர் கணக்கிட்டார்; இந்தத் தொலைவு *உரோச்சே வரம்பு* எனப்படுகிறது.

இவரது பிற ஆய்வுகளும் வட்டணை இயக்கவியலைச் சார்ந்தவையாகும். இரு பொருள்களிடையே வட்டணையில் சுற்றிவரும் ஒரு பொருள் அதில் ஒன்றால் கைப்பற்ரப்படு வரம்புகளின் இருப்புவரையே *உரோச்சே இதழ்* என வழங்குகிறது. மற்றொரு பெரிய வான்பொருளைச் சுற்றிவரும் சிறிய வான்பொருளின் தக்கம் விளைவிக்கும் ஈர்ப்புக் கோளமே *உரோச்சே கோளம்* என வழங்குகிறது.

## பணிகள்
இவரது அறிவியல் பணிகள் பிரெஞ்சு மொழியில் உள்ளன.

### பணிகள் பட்டியல்
* List of works, on the site of the Académie des sciences (31 items) (Includes—unnumbered—works commenting that of Roche. Also includes works in meteorology)
* , in *Mémoires de la Société des sciences, de l'agriculture et des arts de Lille*, 1885 (34 items)

## மேலும் காண்க
* உரோச்சே இதழ்
* உரோச்சே வரம்பு
* உரோச்சே கோளம்

## மேற்கோள்கள்
* Z. Kopal, *The Roche problem*, Kluwer Academic Publishers, Dordrecht, 1989 .

பகுப்பு:1820 பிறப்புகள்
பகுப்பு:1883 இறப்புகள்
பகுப்பு:பிரெஞ்சு வானியலாளர்கள்
மீனம்பட்டி

**மீனம்பட்டி** (Meenampatti) விருதுநகர் மாவட்டம், சிவகாசி வட்டம், சிவகாசி ஊராட்சி ஒன்றியம், அனுப்பன்குளம் ஊராட்சியில் உள்ள ஊராகும். சிவகாசியில் இருந்து 3 கி.மீ தொலைவில் உள்ளது. சிவகாசி-சாத்தூர் செல்லும் வழியில் உள்ளது. விருதுநகரில் இருந்து 26 கி.மீ  தொலைவில் உள்ளது.
                                 
## போக்குவரத்து வழிகள்
:பேருந்து: சிவகாசி-சாத்தூர்
:தொடருந்து: மதுரை-சிவகாசி, மதுரை-சாத்தூர்

### புகைவண்டி
மதுரை -சிவகாசி / திருத்தங்கல்

மதுரை-சாத்தூர்

## பள்ளிகள்
*அரசு உயர்நிலைப்பள்ளி: 
*ஆர். சி. துவக்கப்பள்ளி:
இது ஒரு சிறுபான்மையினர் பள்ளி ஆகும். ரோமன் கத்தோலிக்கத் திருச்சபையின் உதவியுடனும் தமிழக அரசின் மேற்பார்வையில்  இது நடைபெறுகின்றது.

## கோவில்கள்
இங்கு 10இற்கும் மேற்பட்ட கோவில்கள் உள்ளன. அந்தோனியார் கோவில் முதலில் உள்ளது. புனித அன்னை தெரசாவிற்கு கோவில் உள்ளது. 

## தொழில்
பட்டாசு முதன்மைத் தொழிலாக உள்ளது. சுமார் 20ற்கும் மேற்பட்ட தொழிற்சாலைகள் உள்ளன. 1000 குடும்பங்கள் நேரடியாக இதில் ஈடுபட்டு உள்ளன. 500 குடும்பங்கள் மறைமுக வேலை வாய்ப்பை  பெற்று உள்ளனர்.

## குறிப்பிடத்தகுந்த நபர்கள்
* நடிகை ஸ்ரீதேவி

## மேற்கோள்கள்

*

## வெளியிணைப்புகள்
*http://www.elections.tn.gov.in/pdf/dt26/ac204/ac204147.pdf
*https://citypopulation.de/php/india-tamilnadu.php
*http://www.onefivenine.com/india/villages/Virudhunagar/Sivakasi/Meenampatti

பகுப்பு:விருதுநகர் மாவட்டத்திலுள்ள கிராமங்கள்
யோகான் தோபியாசு மேயர்

**யோகான் தோபியாசு மேயர்** *(Johann Tobias Mayer)* (5 மே 1752 – 30 நவம்பர் 1830) ஒரு செருமானிய இயற்பியலாளரும் கணிதவியலாளரும் வானியலாளரும் ஆவார். இவர் கணிதவியல், இயற்கை அறிவியல் பாடநூல்களுக்குப் பெயர்போனவர். இவர் 1801 இல் எழுதிய இயற்பியல் பாடநூலான *Anfangsgründe der Naturlehre zum Behuf der Vorlesungen über die Experimental-Physik*  எனும் நூல் செருமன் மொழிபேசும் நாடுகளில் எல்லாம் மிகுந்த தாக்கத்தைச் செலுத்தியது.  இவரது வானியல், செய்முறை இயற்பியல் ஆய்வுகள்  *[[Annalen der Physik]]* எனும் இதழில் வெளியாகின.  இவரது தந்தையாரான தோபியாசு மேயருடன் இவரைக் குழப்பிக் கொள்ளக்கூடாது.

## வாழ்வும் பணியும்

மேயர், தோபியாசு மேயருக்கும் மரியாவுக்கும் முதல் மகனாகப் கோட்டிங்கனில்  பிறந்தார்.  இவரது தந்தையார் கோட்டிங்கனில் புவிப்பரப்பியல், இயற்பியல், வானியல் துறைப் பேராசிரியராக விளங்கினார். மேயரின் பத்தாம் அகவையிலேயே தந்தையார் இறந்து விட்டுள்ளார்.  இவர் 1769 இல்  கோட்டிங்கன், ஜார்ஜ் ஆகத்து பல்கலைக்கழகத்தில் இறையியலும் மெய்யியலும் கற்றார். இது அப்போது தான் ஆபிரகாம் கோதெல்ஃப் காசுட்னரின் கீழ் தொடங்கப்பட்ட புதிய பல்கலைக்கழகமாகும். காசுட்னருக்குப் பின்னர், இது ஜார்ஜ் கிறித்தோப் இல்ச்டென்பர்கின் கீழ் இயங்கியது.  இவர் 1773 இல் பட்டம் பெற்றதும் கணிதவியல் விரிவுரையாளராகவும் வானியலாளராகவும் பணிபுரிந்தார். இவர் 1779 நவம்பர் 17 இல் அல்தோர்ஃப் பல்கலைக்கழகத்தால் அழைக்கப்பட்டுள்ளார். அங்கே இவர் 1780 முதல் 1786 வரை பணிபுரிந்தார்.  பிறகு இவர் எர்லாங்கன் நியூரன்பர்கில் அமைந்த பிரீட்ரிக் அலெக்சாந்தர் பல்கலைக்கழகத்தில் கணிதவியலும் இயற்பியலும் கற்பித்தார். இவர் 1799 இல் கோட்டிங்கனில் இலிச்டென்பருக்குப் பிறகு தொடர்ந்து அப்பல்கலைக்கழகத்துக்குத் தலைமை வகித்துள்ளார். இவரது மாணவர்களில் என்னோ கீரன் டிர்க்சன் அடங்குவார். டிர்க்சன் 1820 இல் முனைவர் பட்டம் பெற்றதும், கார்ல் குசுதவ் யாகோபு யாகோபுக்கு அறிவுரையாளராக விளங்கினார்.  மேயருக்கும் அவரது மனைவி யோகான்னாவுக்கும் ஐந்து குழந்தைகள் பிறந்தனர். மேயர் கோட்டிங்கனில் இறந்தார்.

## பிதாகோரசின் தேற்ற நிறுவல்

இலியனார்டோ டா வின்சியினது எனக் கருதப்பட்ட பிதாகோரசின் தேற்ற எண்பிப்பு இப்போது மேயர் 1772 இல் நிறுவியதாகக் கருதப்படுகிறது.

## மேற்கோள்கள்
*arXiv Article 1311.0816, Franz Lemmermeyer, "On Leonardo da Vinci's proof of the Theorem of Pythagoras," ArXiv, November 4, 2013.

## வெளி இணைப்புகள்
* Entry in the Mathematics Genealogy Project
* Astronomie in Nürnberg (in German) 

பகுப்பு:1752 பிறப்புகள்
பகுப்பு:1830 இறப்புகள்
பகுப்பு:செருமானியக் கணிதவியலாளர்கள்
பகுப்பு:செருமானிய வானியலாளர்கள்
காற்று வெளியிடை

**காற்று வெளியிடை** 2017 ஆவது ஆண்டில் மணிரத்னம் எழுத்து மற்றும் இயக்கத்தில் வெளியான ஓர் இந்தியத் தமிழ்த் திரைப்படமாகும். கார்த்திக் சிவகுமார், அதிதி ராவ் ஹைதாரி முக்கிய வேடங்களில் நடித்துள்ள இது ஒரு திகில் கலந்த காதல் திரைப்படமாகும். ரவி வர்மன் ஒளிப்பதிவு செய்துள்ள இத்திரைப்படத்திற்கு ஏ. ஆர். ரகுமான் இசையமைத்துள்ளார். தமிழில் வெளியான அதே நாளில் *செழியா* என்னும் பெயரில் தெலுங்கிலும் வெளியானது.. இத்திரைப்படத்தின் பாடல்கள் 2018 ஆம் ஆண்டிற்கான தேசிய விருதினைப் பெற்றுள்ளது; சிறந்த இசையமைப்பிற்காக (பாடல்கள்) ஏ. ஆர். ரகுமானுக்கும் சிறந்த பின்னணிப் பாடகிக்கான விருது சாஷா திருப்பதிக்கும் கிடைத்துள்ளன.

## கதைச்சுருக்கம்
இந்திய விமானப்படையின் பைலட்டான கார்த்திக்(வருண்) .காஷ்மீரில் வேலை செய்து கொண்டு இருக்கிறார். ஒரு நாள் தோழியுடன் ஜீப்பில் பயணிக்கிறார் அப்போது எதிர்பாராத விதமாக விபத்து ஏற்பட்டு,மருத்துவமனையில் சேர்க்கப்படுகிறார். அவருக்கு அதிதி (லீலா)தான் சிகிச்சை அளிக்கிறார்.நாளடைவில் இருவருக்கும் காதல் ஏற்படுகிறது. ஆனால் இருவருக்கும் இடையே புரிதல் இல்லாமல் மோதல் ஏற்படுகிறது.அதன் பின்னர் கார்த்தி இராணுவத்திற்கே திரும்புகிறார்.பின்னர் பாகிஸ்தான் ராணுவத்திடம் கார்த்தி கைதியாக மாட்டிக் கொள்கிறார்.பின்னர் அங்கிருந்து எப்படி தப்பித்தார். அவர் காதல் என்ன ஆனது என்பதை நோக்கி மீதி கதை நகர்கிறது.

## நடிகர்கள்
* கார்த்திக் சிவகுமார் - வருண் சக்கரபாணி (எ) "வி.சி"
* அதிதி ராவ் ஹைதாரி - மருத்துவர் லீலா ஆபிரகாம் 
* கே. பி. ஏ. சி. இலலிதா - அச்சம்மா
* சிரத்தா சிறீநாத் - கிரிசா கபூர் 
* ருக்மணி விஜயகுமார் - மருத்துவர் நிதி
* டெல்லி கணேஷ் - மித்திரன் 
* ஆர். ஜே. பாலாஜி - இலியாஸ் உசைன் 
* சிவகுமார் ஆனந்த் - கிரிசா 
* விபின் சர்மா
* ஹரிஷ் ராஜ்
* மிர் சர்வார்
* அம்ரிதா சிங்
* தயான மதன்
* எக்னேசு குமார்

## மேற்கோள்கள்

## வெளியிணைப்புகள்
* 

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மணிரத்னம் இயக்கிய திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
இந்திரா பானர்ஜி

**இந்திரா பானர்ஜி** (Indira Banerjee, 1957, செப்டம்பர் 24) என்பவர் இந்திய உச்ச நீதிமன்ற நீதிபதியாவார். முன்னதாக இவர் சென்னை உயர் நீதிமன்றத் தலைமை நீதிபதியாக இருந்தார்.

## வாழ்க்கை
இவர் மேற்கு வங்காளத்தின் தலைநகரான கொல்கத்தாவில் 1957 இல் பிறந்தவர். கொல்கத்தாவிலுள்ள லொரெட்டோ ஹவுசில் பள்ளிப்படிப்பை முடித்து, இளங்கலைப் படிப்பை அங்குள்ள பிரசிடன்சி கல்லூரியிலும், சட்டப்படிப்பை கொல்கத்தா பல்கலைக்கழகத்திலும் முடித்தார். 1983 இல் பார்கவுன்சிலில் பதிவு செய்து, வழக்கறிஞர் தொழிலைத் தொடங்கி 17 ஆண்டுகள் தொடர்ந்தார். 2002 பெப்ரவரி 5 ஆம் தேதி கொல்கத்தா உயர்நீதிமன்ற நீதிபதியாக நியமிக்கப்பட்டு, 14 ஆண்டுகள் கழித்து 2016 ஆம் ஆண்டு தில்லி உயர்நீதிமன்ற நீதிபதியாக்கப்பட்டார். இந்நிலையில் சென்னை உயர்நீதிமன்றத்தின் 39வது தலைமை நீதிபதியாகவும், சென்னை உயர்நீதிமன்றத்தின் இரண்டாவது பெண் தலைமை நீதிபதியாகவும் 2017, ஏப்ரல் மாதம் பொறுப்பேற்றார். பின்னர் இவர் 2018 ஆகத்து 7 அன்று உச்சநீதிமன்ற நீதிபதியாக பதவியேற்றார். 

## மேற்கோள்கள்

பகுப்பு:1957 பிறப்புகள்
பகுப்பு:மேற்கு வங்காள நபர்கள்
பகுப்பு:இந்திய உச்ச நீதிமன்ற நீதிபதிகள்
பகுப்பு:சென்னை உயர் நீதிமன்றத் தலைமை நீதிபதிகள்
பகுப்பு:20 ஆம் நூற்றாண்டு இந்திய வழக்கறிஞர்கள்
செர்கேய் அலெக்சாந்திரோவிச் செவாகின்

**செர்கேய் அலெக்சாந்திரோவிச் செவாகின்** *(Sergei Alexandrovich Zhevakin)*() (ஏப்பிரல் 11, 1916 – பிப்ரவரி 21, 2001) ஓர் உருசிய வானியலாளர் ஆவார்.

செபீடு மாறும் விண்மீன்களிந்துடிப்பை இயக்கும் வெப்பப் பொறியின் ஓரதராக (கவாடமாக) மின்னணுவாக்க எல்லியம் (ஈலியம்) செயல்படுவதை செவாகின் இனங்கண்டதாக கூறப்படுகிறது.

## மேற்கோள்கள்

## வெளி இணைப்புகள்
* ''Цефеиды - звезды, которые дышат'' (К 90-летию С.А. Жевакина)

பகுப்பு:உருசிய வானியலாளர்கள்
பகுப்பு:உருசிய இயற்பியலாளர்கள்
பகுப்பு:சோவியத் வானியலாளர்கள்
பகுப்பு:சோவியத் இயற்பியலாளர்கள்
பகுப்பு:1916 பிறப்புகள்
பகுப்பு:2001 இறப்புகள்
பியேர் என்றி பியூசெயூக்சு

**பியேர் என்றி பியூசெயூக்சு ** *(Pierre Henri Puiseux)* (; ஜூலை 20, 1855 - செப்டம்பர் 28, 1928) ஒரு பிரெஞ்சு வானியலாளர் ஆவார்.

இவர் பாரீசில் விக்தர் பியூசெயூக்சுக்குப் பிறந்தார். இவர் எக்கொல் நார்மேல் சுபேரியூரில் கல்விகற்றார். பின்னர், பாரீசு வான்காணகத்தில் 1885 இல் பணிபுரியத் தொடங்கினார்.

இவர் மவுரிசு உலோயெவியுடன் இணைந்து ஒளிப்பிறழ்வு, குறுங்கோள்கள், நிலாவின் இயக்கம் பற்றித் தோல்விகண்ட கார்த்தே து சீ திட்டத்தில் பணிபுரிந்தார். இவரும் உலோயெவியும் நிலாவின் 6000 ஒளிப்படங்களை பிடித்து நிலாவின் பட அட்டவணையை உருவாக்கினர்.  பிரெஞ்சு அறிவியல் கல்விக்கழகம் இவருக்கு 1892 இல் வைசு பரிசும் 1896 இல் இலாலண்டே பரிசும் வழங்கியது. இவர் 1912 இல் அக்கழகத்தின் உறுப்பினர் ஆனார்.

இவர் 1900 இல் இவர் பிரெஞ்சு வானியல் கழகத்தின் உயர் விருதான பிரிக்சு யூல்சு ஜான்சென் விருதைப் பெற்றார். இவர் அக்கழகத்தின் தலைவராக 1911 முதல் 1913 வரை பதவி வகித்தார்.

நிலாவின் பியூசெயூக்சு குழிப்பள்ளம் இவரது நினைவாகப் பெயர் இடப்பட்டுள்ளது.

## மேற்கோள்கள்

## வெளி இணைப்புகள்
* 
* 
* P. Puiseux @ Astrophysics Data System

### நினைவேந்தல்கள்
* JRASC '''22''' (1928) 394 (ஒரு வாக்கியம்)
* MNRAS '''89''' (1929) 327
* PASP '''40''' (1928) 413 (ஒரு பத்தி)

பகுப்பு:1855 பிறப்புகள்
பகுப்பு:1928 இறப்புகள்
பகுப்பு:பிரெஞ்சு வானியலாளர்கள்
இராசி (ஐ ஈ டி - 1444) (நெல்)

**இராசி (ஐ ஈ டி - 1444)** (*Rasi (IET-1444*) எனப்படும் இது; 1978 - 1982 ஆம் ஆண்டுவாக்கில் அறிமுகப்படுத்தப்பட்ட, குறுகியகால நெல் வகையாகும். 115 - 120 நாட்களில் அறுவடைக்கு வரக்கூடிய இந்த நெல் இரகம், டி (என்) 1 (*T(N)1*) எனும் நெல் இரகத்தையும், கோ. 29  (*Co.29*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். மானாவாரி, மற்றும் மேட்டு நிலப் பகுதிகளில் நன்கு வளரத் தக்க இந்த நெற்பயிர், 90 - 95 சென்டிமீட்டர் (*90-95 cm*)அரைக் குள்ளமாகவும்,  தானியங்கள், மிதமான சன்னமும் வெண்ணிறமாகவும் காணப்படுகிறது. ஒரு எக்டேருக்கு சுமார் 5600 கிலோ (*56 Q/ha*) மகசூல் தரவல்ல இது, தமிழ்நாடு, ஆந்திரப்பிரதேசம், மத்தியப் பிரதேசம், ஒரிசா, உத்திரப்பிரதேசம் மற்றும் மகாராட்டிர   மாநிலங்களில் பெரும்பான்மையாக பயிரிடப்படுகின்றது.

## சான்றுகள்

பகுப்பு:நெல் வகைகள்
ஜேம்சு சவுத்

சர்  **ஜேம்சு சவுத்** (Sir *James South*) (அக்தோபர் 1785 - 19 அக்தோபர் 1867) பிரித்தானிய வானியலாளர் ஆவார்.

இவர் இலண்டன் வானியல் கழகத்தை நிறுவிட உதவினார். இவர் 1831 முதல் 1832 வரை அதன் தலைவராக இருந்தபோது 1831 இல் அரசு கட்டளைக்கு விண்ணப்பம் போடப்பட்டது. பின்னர் இது அரசு வானியல் கழகம் ஆகியது.

இவரும் ஜான் எர்ழ்செலும் இணைந்து 1824 இல் 380 மாறும் இரட்டை விண்மீன்களுக்கான அட்டவணையை எர்ழ்செல் கண்டுபிடித்த இரட்டை விண்மீன்களை மீண்டு நோக்கீடுகள் செய்து உருவாக்கினர்.  சவுத் அடுத்த ஆண்டே மேலும் 458 இரட்டை விண்மீன்களைத் தொடர்ந்து நோக்கீடுகள் செய்தார்.

இவர் 1826 இல் கோப்ளே பதக்கத்தையும் அதே ஆண்டில் அரசு வானியல் கழகப் பொற்பதக்கத்தையும் பெற்றார்.  இவர் 1831 இல் வீர இளவை பட்டம் பெற்றார். செவ்வாயிலும் நிலாவிலும் உள்ள மொத்தல் குழிப்பள்ளங்கள் இவரது நினைவாகப் பெயர் சூட்டப்பட்டுள்ளன.இவர் 1826 இல் இருந்தே புதிய வான்காணகத்தில் புதிய பெரிய தொலைநோக்கிகளை நிலநடுவரைக்கு இணையாக நிறுவும் நிறப்பிறழ்வில்லாத எதிர்பலிப்பி அல்லது எதிர்தெறிப்பியுடன் அமைக்க திட்டமிட்டார். இவர் 1000 பவுண்டுக்குப் பாரீசின் இராபர்ட்-அகுலே சவுசாயிக்சிடம் இருந்து 12 அங்குலக் குவியப் பொருள்வில்லையை  விலைக்கு வாங்கினார். இது அப்போது உலகில் உள்ள பெரிய நிறப்பிறழ்வற்ற பொருள்வில்லைகளை விட மிகப்பெரியதாக உள்ளபடி பார்த்துக் கொண்டார். இந்த வில்லைக்கான தொலைநோக்கியைகட்டி முடித்தார். ஆனால் அதை 1838 இல் பிரித்து விட்டார். அடுத்த பெரிய எதிர்தெறிப்பியை அதாவது 13.3 அங்குல எதிர்தெறிப்பியை1830 களில் தாமசு கிரௌப் மலையில் மார்க்ரீ வான்காணகத்தில் நிறுவினார் இதற்கான பொருள்வில்லையும் கவுசாயிக்சிடம் இருந்தே பெறப்பட்டது. இவரது தொலைநோக்கியின் முதன்மையான சிக்கல் அதன் நிலநடுவரை நிறுவல் அமைப்பு தான்.

இவர் மீது இவருக்கு நிலநடுவரை நிறுவல் அமைப்பைச் செய்து தந்த எட்வார்டு டிரப்டன், அதைச் சவுத் பிழையுடையதாக அறிவித்ததால் ஒரு வழக்கைத் தொடுத்தார்.அவ்வழக்கில் டிரப்டன் வெற்ரியுமீட்டினார். அந்த நிறுவல் அமைப்பைச் சவுத் தன் தொலைநோக்கியில் இருந்து கழற்றிவிட்டார். மாற்றாக தனியாக வாங்கிவைத்திருந்த 12 அங்குல வில்லையைப் பாதுகாத்து 1862 இல் டப்ளின் வான்காணகத்துக்குத் தந்தார்,. இதை கிரப்பின்  நிலநடுவரை நிறுவல் அமைப்பில் பொருத்தி அத்தொலைநோக்கி இன்னமும்  அவ்வான்காணகத்தில் பயன்பாட்டில் உள்ளது.

இவர்தான் சுடீபன் குரூம்பிரிட்ஜுக்குப் பின்னர், 1806 இல் டிரப்டனால் உருவாக்கப்பட்ட குரூம்பிரிட்ஜ் கடப்பு வட்டத்துக்குச் சொந்தக்காரர் ஆனார்.

## மேற்கோள்கள்
* National Portrait Gallery portrait
* Wikisource copy of a notice from 1823 concerning the star catalogue, published in Astronomische Nachrichten
* MNRAS '''28''' (1868) 69

## மேலும் படிக்க
*''History of Cauchoix objectives''
*The South Telescope of Dunsink Observatory, Authors: Wayman, P. A., Journal: Irish Astronomical Journal, vol. 8(8), p. 274
*Google Books 2010
*''Kensington Observatory (Campden Hill)'' (Google Books 2010)
*''Monthly Notices of the Royal Astronomical Society'', Volume 28, By Royal Astronomical Society: Sir James South, Page 69-72

## வெளி இணைப்புகள்
*The auction of instruments at Observatory House, Campden Hill - 19th Century

பகுப்பு:1785 பிறப்புகள்
பகுப்பு:1867 இறப்புகள்
பகுப்பு :பிரித்தானிய வானியலாளர்கள்
2017 தென் சூடான் பஞ்சம்

**2017 தென் சூடான் பஞ்சம்** என்பது 2017 தொடக்கத்தில் இருந்து தென் சூடான் நாட்டின் பல பகுதிகள் எதிர்நோக்கும் பஞ்சத்தைக் குறிக்கும். கடந்த இரண்டு ஆண்டுகளாக நிகழும் கடும் வறட்சியும், பல ஆண்டுகளாக இடம்பெறும் வன்முறை மற்றும் அரசியல் குழப்பங்களும், மனிதாபிமான உதவிகளை மக்களுக்கு எடுத்துச் செல்வதில் இருக்கும் தடைகளும் இந்தப் பஞ்சத்துக்கு முக்கிய காரணங்கள் ஆகும். இந்தப் பஞ்சத்தால் சுமார் 100,000 பேர் பட்டினியை உடனடியாக எதிர்நோக்குகிறார்கள். மேலும் 5 மில்லியன் மக்கள் அல்லது 40% அளவிலான தென் சூடான் மக்கள் பட்டினியின் விளிம்பில் உள்ளார்கள்.  சுமார் 250,000 குழந்தைகள் போசாக்கு பற்றாக்குறையால் பாதிக்கப்பட்டுள்ளார்கள்.  இவர்களின் பலர் சாவை எதிர்நோக்குகிறார்கள்.

ஐக்கிய நாடுகள் தென் சூடானில் பஞ்சம் என்று உத்தியோகபூர்வமாக அறிவித்துள்ளது.

## மேற்கோள்கள்


பகுப்பு:தெற்கு சூடான்
பகுப்பு:2017 இயற்கை அழிவுகள்
பகுப்பு:பஞ்சங்கள்
வில்லியம் அண்டர் மெக்கிரியா

**சர் வில்லியம் அண்டர் மெக்கிரியா** *(Sir William Hunter McCrea)* அகஉ (FRS) (13 திசம்பர் 1904 in டப்ளின் – 25 ஏப்பிரல் 1999) ஓர் ஆங்கிலேய வானியலாளரும் கணிதவியலாளரும் ஆவார்.

## வாழ்க்கை

இவரது குடும்பம் 1905 இல் கெண்ட் நகருக்குச் சென்றது. பிறகு டெர்பிசயருக்குச் சென்றது. இவர் அங்கு செசுட்டர்பீல்டு இலக்கணப் பள்ளியில் சேர்ந்தார்.  இவரது தந்தையார் டெர்பிசயரின் சுடாவ்லியில் உள்ள நெதெர்தோர்ப் இலக்கணப் பள்ளியின் ஆசிரியர் ஆவார். இவர் 1923 இல் கேம்பிரிட்ஜ் டிரினிட்டி கல்லூரியில் சேர்ந்து பயின்றார். இங்கு இவர் கணிதவியல் கற்றார். இவர் அங்கு 1929 இல் இரால்ப் எச். பவுலரின் கீழ் முனைவர் பட்டம் பெற்றார். இவர் பின்னர் 1929 இல் எடின்பர்கு பல்கலைக்கழகத்தின் கணிதவியல் விரிவுரையாளர் ஆனார். இவர் இலண்டன் இம்பீரியல் கல்லூரியிலும் உயர்விரிவுரையாளராகவும் உதவிப் பேராசிரியராகவும் பணிபுரிந்துள்ளார். இவர் 1936 இல் பெல்பாசுட்டு அரசி பல்கலைக்கழகத்தில் கணிதவியல் துறையின் தலைவரானார். போரில் பணியாற்றிய பிறகு, 1944 இல் அரசு ஆல்லோவே கல்லூரியில் கணிதவியல் துறையில் சேர்ந்தார் (அரசு ஆல்லோவே வளாக மெக்கிரியா கட்டிடம் இவரது நினைவாகப் பெயர் இடப்பட்டுள்ளது). இவர் 1965 இல் சூசெக்சு பல்கலைக்கழகத்தின் இயற்பியல் துறைசார்ந்த வானியல் மையத்தை உருவாக்கினார்.

## கண்டுபிடிப்புகள்

இவர் 1928 இல் ஆல்பிரெக்ட் அன்சோல்டுவின் கருதுகோளைப் படித்துவிட்டு சூரியனின் முக்கால் பகுதி நீரகத்தால் ஆனது எனவும் எஞ்சிய கால்பகுதி எல்லியத்தால் ஆனது எனவும் 1% மட்டும் பிற தனிமங்களால் ஆனது எனவும் கண்டுபிடித்தார் . இதற்கு முன்பு அனைவரும் சூரியன் இரும்பாலானது என நம்பியிருந்தனர். இதற்குப் பின்னர், அனைத்து விண்மீன்களிலும் நீரகம் உள்ளதை உணரலாயினர்.

இவர் 1964 இல்விண்மீன்களின் நீலத் தோற்றத்துக்கு உரிய விளக்கமாக பொருண்மை பரிமாற்ற இயங்குமுறையை  முன்மொழிந்தார்.

## விருதுகள்

இவர் 1961 முதல் 1963 வரை அரசு வானியல் கழகத்தின் தலைவராக இருந்தார். இவர் 1965 முதல் 1966 வரை பிரித்தானிய அறிவியல் மேம்பாட்டுக் கழகத்தின் ஏ பிரிவுக்குத் தலைவராக விளங்கினார். இவர்1985 இல் வீரர் பட்டம் பெற்றார். இவர் 1976 இல் அரசு வானியல் கழகப் பொற்பதக்கத்தைப் பெற்றார். மெக்கிரியா 1999 ஏப்பிரல் 25 இல் இலெவெசுவில் இறந்தார்.

## மேற்கோள்கள்

பகுப்பு:ஆங்கிலேய வானியலாளர்கள்
பகுப்பு:ஆங்கிலேயக் கணிதவியலாளர்கள்
பகுப்பு:1904 பிறப்புகள்
பகுப்பு:1999 இறப்புகள்
உடன்பிறப்புகள் நாள்

**உடன்பிறப்புகள் நாள்** (*Siblings Day*) (சில வேளைகளில் தேசிய உடன்பிறப்புகள் நாள் என்றும், தேசிய உடன்பிறப்பு நாள் என்றும்) அழைக்கப்படுகிறது. ஒவ்வொரு ஆண்டும் ஏப்ரல் 10 ஆம் நாள் கடைப்பிடிக்கப்படும் இந்நாள், உடன் பிறந்த உறவுகளை கௌரவிக்கும் வகையில் உள்ளது. அமெரிக்காவின் சில மாகாணங்களில் விடுமுறை அளிக்கப்படும் இந்நாள், அன்னையர் நாள், தந்தையர் நாள் போலல்லாது, மத்திய கூட்டரசால் அடையாளம் காணப்படாமல் உள்ளது. 1998 முதல், 49 மாகாணங்களின் ஆளுநர்கள் அதிகாரபூர்வமாக தங்களது மாநிலத்தில் உடன்பிறந்தோர் நாளை அங்கீகரிக்கும் பிரகடனத்தை வெளியிட்டனர். அமெரிக்காவைத் தொடர்ந்து, பன்னாட்டளவில் இந்தியா, ஆத்திரேலியா வரை இந்நாள் அனுசரிக்கப்படுவது பரவியுள்ளது.

## இவற்றையும் காண்க
* அன்னையர் நாள்
* தந்தையர் நாள்
* ரக்சா பந்தன்

## மேற்கோள்கள்

பகுப்பு:ஏப்ரல் சிறப்பு நாட்கள்
பாரெசுட்டு இரே மவுள்டன்

**பாரெசுட்டு இரே மவுள்டன்** *(Forest Ray Moulton)* (ஏப்பிரல் 29, 1872 - திசம்பர் 7, 1952)ஓர் அமெரிக்க வானியலாளர் ஆவார்.

இவர் மிச்சிகனில் உள்ள இலெ இராயில் பிறந்தார். இவர் ஆல்பியோன் கல்லூரியில் கல்வி கற்றார். இவர் 1894 இல் கலையியல் இளவல் பட்டம் பெற்றதும், சிகாகோ பல்கலைக்கழகத்தில் மேற்பட்டப் படிப்பில் சேர்ந்தார். இவர் 1899 இல் தன் முனைவர் பட்டத்தைப் பெற்றார்.  அங்கே இவர் 1898 முதல் 1900 வரை வானியல் உதவியராகவும் 1900 முதல் 1903 வரை பயிற்றுநராகவும் 1903 முதல் 1908 வரை உதவிப் பேராசிரியராகவும் 1908 முதல் 1912 வரை இணைப் பேராசிரியராகவும் இருந்து 1912 முதல் பேராசிரியரானார்.

## தகைமைகள்
நிலாவின் மவுள்டன் குழிப்பள்ளம் இவரது நினைவாகப் பெயர் இடப்பட்டுள்ளது. வகைநுண்கணித சமன்பாடுகளைத் தீர்க்கும் ஆடம்சு-மவுள்டன் முறைகளும் வடிவியலில் மவுள்டன் தளமும் இவரது நினைவாகப் பெயரிடப்பட்டுள்ளன.

## எழுத்துகள்
இவர் 1907 இல் அமெரிக்கக் கணிதவியல் கழகத் தொடர்புகள் *Transactions of the American Mathematical Society* இதழின் இணையாசிரியரானார். மேலும் இவர் 1908 இல் கார்னிகி நிறுவனத்தின் ஆராய்ச்சி இணைஞராகவும் ஆனார். இவர்  அமெரிக்க அறிவியல் மேம்பாட்டுக் கழகத்தில் பல பிரிவுகளில் செயலாளராகவும் இருந்துள்ளார். அதன் 20 க்கும் மேற்பட்ட கருத்தரங்கு கட்டுரைகளை பதிப்பித்துள்ளார். இவர் பல்வேறு கணிதவியல், வானியல் இதழ்களுக்கு பங்களிப்புகள் செய்ததோடு, பின்வரும் நூல்களையும் ஆங்கிலத்தில் எழுதியுள்ளார்:  
* *An Introduction to Celestial Mechanics* (1902; second revised edition, 1914)
* *An Introduction to Astronomy* (1905)
* *Descriptive Astronomy* (1912)
* *Periodic Orbits* (1920)
* *New Methods in Exterior Ballistics* (1926)
* *Differential Equations* (1930)
* *Astronomy* (1931)
* *Consider the Heavens* (1935)

## மேற்கோள்கள்

## வெளி இணைப்புகள்
* 
* 
* 
* JRASC '''47''' (1954) 84 (obituary)
* PASP '''65''' (1954) 60 (obituary)

பகுப்பு:1872 பிறப்புகள்
பகுப்பு:1952 இறப்புகள்
பகுப்பு:அமெரிக்க வானியலாளர்கள்
பகுப்பு:அமெரிக்க அறிவியல் எழுத்தாளர்கள்
பகுப்பு:சிக்காகோ பல்கலைக்கழக முன்னாள் மாணவர்கள்
வங்கேய் பீ

**வங்கேய் பீ** என்னும் துணி இழை, வெண்பருத்தியில் இருந்து செய்யப்படுவதாகும். இந்திய மாநிலமான மணிப்பூரில் உள்ள வங்கேய் என்னும் ஊரில் செய்யப்படுவதால் இதற்கு வங்கேய் பீ என்று பெயர் வந்தது. இந்தத் துணியின் தனித்தன்மைக்காக மணிப்பூர் மாநில அரசு, புவிசார் குறியீடு பெற்றுள்ளது. மெலிதான இந்தத் துணியை, மணீப்பூர் மாநில பெண்கள் விழாக்காலங்களில் அணிகின்றனர்.

புவிசார் குறியீடு பெற்றவுடன், இந்தத் துணியிழையின் தரத்தைக் கண்காணிக்க அரசு ஆணையம் அமைத்தது.

## சான்றுகள்

பகுப்பு:மணிப்பூர்
பகுப்பு:இந்திய புவிசார் குறியீடுகள்
கான்வளர் குழந்தை

**கான்வளர் குழந்தை** அல்லது **காட்டான் குழந்தை** (*feral child*) என்பது மனிதருக்குரிய நடத்தை, குணம், மொழி மற்றும் மனிதப்பராமரிப்பு ஆகியன பகுதியாகவோ அல்லது முழுமையாகவோ அற்று மிக இளம் வயதிலேயே மாந்தரின் தொடர்பில் இருந்து தனிமைப்படுத்தப்பட்டு வசித்து வந்த குழந்தையைக் குறிப்பதாகும். சில கான்வளர் குழந்தைகள் மக்களாலேயே (பொதுவாக அவர்களது சொந்த பெற்றோர்களால்) வெளியுலகத் தொடர்பு ஏதுமின்றி அடைத்து வைக்கப்பட்டு இருக்கின்றனர். சிலவேளைகளில் குழந்தைகள் கைவிடப்படும் இந்நிகழ்வு அக்குழந்தைகளின் அறிவுசார் அல்லது உடல்சார் குறைபாடுகளைப் பெற்றோர் நிராகரிப்பதன் விளைவாக ஏற்படுகின்றது. கான்வளர் குழந்தைகள் பெற்றோர்களால் கைவிடப்படும் முன்னர் அல்லது வீட்டைவிட்டு ஓடிப்போக முன்னர் கொடுமைப்படுத்தப்பட்டு அல்லது முறைகேடான நடவடிக்கைக்கு உட்படுத்தப்பட்டு இருந்திருக்கலாம். கான்வளர் குழந்தைகள் சில நேரங்களில் கிராமியப் புனை கதைகளின் அல்லது  மரபுக் கதைகளின் பாத்திரமாக இருக்கின்றனர். இக்கதைகளில் இவர்கள் பொதுவாக விலங்குகளால் வளர்க்கப்படுவதாக சித்தரிக்கப்பட்டிருக்கின்றது. இரட்யார்ட் கிப்ளிங் எனும் புகழ்மிக்க எழுத்தாளரின் தி ஜங்கிள் புக் எனும் புனைகதையில் வரும் பிரதான கதாபாத்திரமான மௌக்லி ஒரு கான்வளர் குழந்தை.

## ஆவணப்படுத்தப்பட்ட அல்லது நம்பப்படும் நிகழ்வுகள்
விலங்குகளால் கான்வளர் குழந்தைகள் வளர்க்கப்பட்டதாக நம்பப்படும் பல சம்பவங்கள் நிகழ்ந்துள்ளன.
### உயர் விலங்கினத்தால் வளர்த்தெடுக்கப்பட்டவர்கள்
* மரினா சப்மான் - கொலம்பிய நாட்டில் நான்கு வயதில் இருந்து ஒன்பது வயது வரை கப்பியூச்சின் குரங்குகளுடன் வசித்ததாக இற்றைவரை குறிப்பிடுகின்றார். இவரது குறிப்பின்படி, 1954ஆம் ஆண்டுப் பகுதியில் இவர் கடத்தப்பட்டு குரங்குகள் வசிக்கும் வனாந்திரத்தில் விடப்பட்டார்.  
* பெயர் தெரியாத "மௌக்லிச் சிறுமி", உத்தரப்பிரதேசம், இந்தியா, சனவரி 2017 - எட்டுவயதுக்கும் பன்னிரண்டு வயதுக்கும் இடைப்பட்ட அகவை கொண்டிருக்கக்கூடிய சிறுமி மிகவும் மெலிந்த நிலையில் நிர்வாணக் கோலத்துடன் மரம் வெட்டுபவர்களால் கத்தார்னியாகட்டு சரணாலயப் பகுதியில் (Katarniaghat Wildlife Sanctuary) கண்டறியப்பட்டார்.
* பெல்லோ, நைஜீரிய சிம்பன்சிச் சிறுவன் (1996) - ஏறத்தாழ இரண்டு வயதுடைய சிறுவன் சிம்பான்சிகளால் ஒன்றரை ஆண்டுகள் வளர்க்கப்பட்டிருந்தான்.
### ஓநாயால் வளர்த்தெடுக்கப்பட்டவர்கள்
* கெஸ்சன் ஓநாய்ச் சிறுவன் (1304, 1341 and 1344).
*மார்க்கசு உரொட்ரிகசு பன்டோசா (1946,  சியேரா மோரேனா, எசுப்பானியா) - தெற்கத்திய எசுப்பானிய மலைத்தொடரில் பன்னிரண்டு ஆண்டுகள் ஓநாய்களுடன் தனது பத்தொன்பதாவது அகவை வரை வாழ்ந்துள்ளார். உரொட்ரிகசின் வரலாறைத் தழுவி *என்றிலோபோஸ்* எனும் எசுப்பானிய-செருமானிய திரைப்படம் 2010ம் ஆண்டில் உருவானது.
* இலியோகா (2007, கலூகா, மத்திய இரசியா)
### நாயால் வளர்த்தெடுக்கப்பட்டவர்கள்
* அக்சானா அலெக்சாந்த்ரிவ்னா மாலயா (உக்ரைன், 1990) - ஐந்து ஆண்டுகளாக தனது எட்டு வயது வரை குடிகாரப் பெற்றோரின் புறக்கணிப்புக்கு ஆளாகி நாய்களுடன் வசித்து வந்தார்.
* இவான் மிசுகோவ் (மாஸ்கோ, உருசியா, 1992) - இரண்டு ஆண்டுகள் நாயின் பராமரிப்பில் வளர்ந்தார்.

## மேற்கோள்கள்

பகுப்பு:குழந்தை
2017 குருத்து ஞாயிறு தேவாலயக் குண்டுவெடிப்புக்கள்

**2017 குருத்து ஞாயிறு தேவாலயக் குண்டுவெடிப்புக்கள்** என்பன, குருத்து ஞாயிறு தினமான 09 ஏப்ரல் 2017 அன்று இடம்பெற்ற இரட்டைத் தற்கொலைக் குண்டுத்தாக்குதல்கள் ஆகும். இத்தாக்குதல்கள் வட எகிப்திய நகரான டன்டாவில் அமைந்துள்ள புனித சோர்சுத் தேவாலயத்திலும், அலெக்சாந்திரியாவின் முக்கிய தேவாலயமான புனித மார்க்ஸ் பேராலயத்திலும் இடம்பெற்றன. இத்தாக்குதலுக்கு ஐஎஸ்ஐஎஸ் இயக்கம் பொறுப்பேற்றுக்கொண்டது.  கோப்டிக் கிறுத்துவர்களின் தேவாலயத்தில் நடந்த இத்தாக்குதலில் அலெக்சாந்திரியாவில் 17 பேரும் டன்டாவில் 28 பேரும் ஆக மொத்தம் 45 பேர் கொல்லப்பட்டனர். இதைத்தொடர்ந்து எகிப்தில் மூன்று மாதக்காலத்திற்கு அவசர நிலையை அதிபர் அப்துல் ஃபடா அல் சிசி அறிவித்துள்ளார். இதன்படி பிடியாணையின்றி அதிகாரிகளால் வீடுகளை சோதனை செய்து கைது செய்ய முடியும்.

## மேற்கோள்கள்

பகுப்பு:2017 நிகழ்வுகள்
பகுப்பு:எகிப்தில் தீவிரவாதத் தாக்குதல்கள்
கொல்லிமலைக் குகைகள்

**கொல்லிமலைக் குகைகள்** என்பவை நாமக்கல் மாவட்டம் கொல்லிமலைப் பகுதியில் அமைந்துள்ள இயற்கைக் குகைகள் ஆகும். இங்கு போகர், பாம்பாட்டி சித்தர் ஆகிய சித்தர்கள் வாழ்ந்ததாக நம்பப்படுகிறது. கொல்லிமலை குகைகள் ஆகாயகங்கை அருவியின் கீழ்ப்புறத்தில் ஒன்றும், மற்றொன்று மூலிகை வனத்திலும் அமைந்துள்ளது. அருவியின் கீழே உள்ளகுகையில் போகர் அமர்ந்து தியானம் செய்ததால் அது போகர் குகை எனவும், மூலிகைவனத்தில் அமைந்துள்ளது மூலிகைவனக்குகை என்றும் அழைக்கப்படுகிறது.

## மேற்கோள்கள்

பகுப்பு:தமிழ்நாட்டில் உள்ள குகைகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
மிகிரகுலன்

**மிகிரகுலன்** (Mihirakula) நடு ஆசியாவின் ஹெப்தலைட்டுகள் எனப்படும் வெள்ளை ஹூணர்களின் முக்கிய பேரரசன் ஆவான். இவரது பேரரசு தற்கால ஆப்கானித்தான், பாக்கித்தான் மற்றும் இந்தியாவின்  வடக்கு மற்றும் மேற்குப் பகுதிகளைக் கொண்டிருந்தது.

நடு ஆசியாவிலிருந்து இந்தியத் துணைக் கண்டத்தில் குடியேறிய ஹூணர்கள், இந்து தர்மங்களைப் பயின்று இந்துக்களாக மாறினர். பிற்கால குப்தப் பேரரசின் காலத்தில் ஹெப்தலைட்டுகளின் ஒரு பிரிவினரான வெள்ளை ஹூணர்களின் தலைவர் மிகிரகுலன்,  இந்தியத் துணைக்கண்டப் பகுதிகளை 502 முதல் 530 முடிய ஆண்டார்.

## பெயர்க்காரணம்
மிகிரகுலன் என்ற சமசுகிருதச் சொல்லிற்கு சூரியனை வழிபடும் சூரிய குலத்தினன் என்று பொருள்

## வரலாறு
கி பி ஆறாம் நூற்றாண்டில் வடமேற்கு பரத கண்டப் பகுதிகளில் மிகிரகுலன் தலைமையில் ஹெப்தலைட்டுகள் தங்கள் ஆதிக்கத்தை நிலைநாட்டினர். கி பி ஏழாம் நூற்றாண்டின் சீன பயணியும், பௌத்த அறிஞருமான யுவான் சுவான் தனது குறிப்புகளில், மிகிரகுலன்  இயற்கையில் வீரம் பொருந்தியவனும், திறமைமிக்கவனும் ஆவான் என தனது இந்தியாவின் மேற்கு பிராந்தியத்தின் ஆவணம் எனும் பதிவில் குறித்துள்ளார். குவாலியர் கல்வெட்டுக் குறிப்புகளில், மிகிரகுலன் தனது இராச்சியத்தின் பரப்பை மத்திய இந்தியாவின் குவாலியர்வரை நீட்டித்தான் எனக் கூறுகிறது.

மால்வாவின் சந்தேல ஔலிக குல இராசபுத்திர மன்னர் யசோதர்மன், மிகிரகுலனை போரில் தோற்கடித்தார் என்பதை மண்டோசோர் கல்வெட்டுக் குறிப்புகள் கூறுகிறது.

யுவான் சுவாங்கின் கூற்றுப் படி, கி பி 528 பிற்கால குப்தப் பேரரசர் நரசிம்மகுப்தர், மிகிரகுலனை போரில் சிறை எடுத்து பின்னர் விடுவித்ததாக கூறுகிறார். மிகிரகுலன் சிறையில் இருக்கும் போது,  மிகிரகுலனின் சகோதரன் ஹூணர்களின் தலைமைப் பதவி ஏற்றான்.

பின்னர் மிகிரகுலன் சிறுபடைகளைத் திரட்டி காஷ்மீரைக் கைப்பற்றி பின்னர் கந்தகாரையும் கைப்பற்றினார்.

பௌத்த சாத்திரங்கள் மிகிரகுலனை பௌத்தத்தின் பகைவன் எனக் குறிப்பிடுகிறது.

## இதனையும் காண்க
* ஹெப்தலைட்டுகள்
* ஹூணர்கள்
* தோரமணன்

## அடிக்குறிப்புகள்

## வெளி இணைப்புகள்
* Dictionary of Buddhism
* The History of the White Huns 
பகுப்பு:நடு ஆசிய மக்கள்
பகுப்பு:இந்தியப் பேரரசர்கள்
பகுப்பு:ஆப்கானித்தானின் வரலாறு
பகுப்பு:பாக்கித்தான் வரலாறு
கொல்லிமலை அறப்பளீஸ்வரர் திருக்கோயில்

**கொல்லிமலை அறப்பளீஸ்வரர் திருக்கோயில்** நாமக்கல் மாவட்டம் கொல்லிமலையில் அமைந்துள்ள ஒரு சிவன் கோயில் ஆகும். இது ஒரு தேவார வைப்புத்தலமாகும்.

## வரலாறு
சங்க காலத்தில் கொல்லிமலையானது சதுரகிரி என்றும், தர்மதேவதை கொல்லி மலையாக இருப்பதால் ’அறமலை’ என்றும் அழைக்கப்பட்டது. அம்பலவாண கவிராயர் இத்தலத்து இறைவன் மீது அறப்பளீஸ்வரர் சதகம் என்ற நூலை இயற்றியுள்ளார். திருஞானசம்பந்தரும் திருநாவுக்கரசரும் தமது தேவாரப் பாடல்களில் கொல்லிமலை பற்றி குறிப்பிட்டுள்ளனர். இத்தலத்து சிவபெருமான் சுயம்பு மூர்த்தி. இறைவன் அறப்பளீஸ்வரர், அன்னையின் பெயர் அறம்வளர்நாயகி என்பதாகும். அறை என்றால் மலை, பள்ளி என்றால் தங்கியிருப்பவர் என்று பொருள். மலையின்மீது ஆலயம் அமைந்துள்ளதால் அறைப்பள்ளீஸ்வரர் என்று இறைவன் அழைக்கப்பட்டார். ஆனால் காலப்போக்கில் இப்பெயர் மருவி அரப்பளீஸ்வரர் என்று தற்போது மக்களால் அழைக்கப்படுகிறார்.

## வழிபட்ட மன்னர்கள்
தஞ்சை பெருவுடையார் கோயில் கட்டிய ராஜராஜ சோழனின் பெரிய பாட்டியும், சிவஞான கண்டராதித்த சோழ தேவரின் மனைவியுமான செம்பியன் மாதேவி, விஜயநகர அரசர் வேங்கடபதி, சோழ மன்னர்கள் பராகேசரிவர்மன், குலோத்துங்க சோழன், பராந்தக சோழன்.

## மீன்
இத்தலத்தல தீர்த்தத்தில் உள்ள மீன்களைப் பக்தர்கள் ஒருமுறை சமைக்க, அவை உயிர்பெற்று நதியில் குதித்ததால் அறுத்த மீனை பொருத்தி உயிர்ப்பித்த அறப்பளீஸ்வர் என்று இங்குள்ள சிவபெருமான் வழங்கப்படுகிறார்.

## ஆகாய கங்கை
கோவிலின் அருகில் ஆகாய கங்கை அருவி உள்ளது. கோரக்க சித்தர், காலாங்கிநாத சித்தர் ஆகியோர் தங்கியிருந்த குகைகள் அருவிக்கு சற்று தூரம் தள்ளி அமைந்துள்ளன.
thumb|right|250px|ஆகாயகங்கை அருவி

## ஓரி
ஓரி மன்னர் அரசாண்ட பகுதியாதலால் கோவிலிலிருந்து 11 கி.மீ தொலைவில் உள்ள செம்மேடு பகுதியில் அம்மன்னனுக்கு சிலை உள்ளது. ஆடிப்பெருக்கன்று விழா எடுக்கப்படும். மலைவாழ் மக்கள் நிகழ்ச்சிகளும் நடைபெறும்.

## மலைவாழ் மக்கள் பள்ளிகள்
இப்பகுதியைச் சுற்றி சத் தர்ம ஆசிரமம், ஞான தீப வித்தியாலயம் போன்றவை மலைவாழ் மக்களுக்காகப் பள்ளிகள் நடத்துகின்றன.
இந்த ஆசிரமங்களைச் சுற்றி புதிதாக ஏற்படுத்தப்படும் தேவாலயங்கள் மக்களை தீவிர மதமாற்றம் செய்வதாகப் புகார்கள் எழுந்தன.

## மேற்கோள்கள்

பகுப்பு:தேவார வைப்புத் தலங்கள்
பகுப்பு:நாமக்கல் மாவட்டத்திலுள்ள சிவன் கோயில்கள்